09/05/2013 | Administración LocalMunicipal
Arteixo
Secretaría Xeral
Publicación das bases da convocatoria de subvencións para actividades de fomento da igualdade entre mulleres e homes e de loita contra a violencia de xénero, durante o ano 2013

CENTRO DE INFORMACIÓN ÁS MULLERES Ref.: ESL/2013 Aprobación das bases da convocatoria de subvencións para actividades de fomento da igualdade entre mulleres e homes e de loita contra a violencia de xénero, durante o ano 2013 O Pleno da Corporación en sesión celebrada o día 25 DE ABRIL 2013, acordou a aprobación das bases da convocatoria de subvencións para actividades de fomento da igualdade entre mulleres e homes e de loita contra a violencia de xénero, durante o ano 2013. Dando cumprimento ao apartado terceiro do devandito acordo plenario, procédese á publicación íntegra das mesmas para xeral coñecemento, debendo presentar as solicitude, de acordo co artigo 7 das bases, no prazo DUN MES contado a partir do día seguinte desta publicación no BOP. As bases están expostas no taboleiro de edictos e na páxina web municipal. As ditas bases transcríbense literalmente, de seguido: Convocatoria SUBVENCIÓN PARA programas DE IGUALDADE E DE LOITA CONTRA A VIOLENCIA DE XÉNERO dirixidos a entidades para actividades durante o ano 2013 A Lei Galega 7/2004 de 16 de xullo, para a igualdade de mulleres e homes, determina no capítulo 11 a necesaria colaboración coas corporacións locais, tanto para a execución dos Plan e medidas autonómicas en materia de igualdade de xénero como para a elaboración e execución de Plan municipais e mesmo de Concellarías de Muller. O Decreto 182/2004, do 22 de xullo, polo que se regulan os Centros de Información ás Mulleres, establece no seu capítulo 1, artigo 4.10 a súa competencia no fomento do asociacionismo e da participación das mulleres na sociedade civil. Por último, o Plan de Igualdade municipal actualmente en vigor, establece na súa área V obxectivos encamiñados a fomentar o movemento asociativo das mulleres e a promoción da presenza activa das mulleres na vida política e social do concello. Artigo 1.–Finalidade e obxecto. As presentes bases teñen como finalidade apoiar as entidades locais sen ánimo de lucro, na creación ou mantemento de actividades e programas que desenvolven en materia de igualdade e prevención da violencia, sempre e cando supoñan melloras ou complementen a intervención propia do concello, consonte ó disposto no art.25 da Lei 7/1985, de 2 de abril, de bases de réxime local, no RDL 2/2004, de 5 de maio, polo que se aproba o texto refundido da Lei reguladora de facendas locais, no Regulamento de servizos das corporacións locais, na Lei 5/1997 de administración local de Galicia, na Lei 38/2003 de 17 de novembro xeral de subvencións e na Lei 9/2007 do 13 de xuño de subvencións de Galicia. Convócanse, para o período que vai comprendido entre o 1 de xaneiro e o 31 de decembro de 2013, os seguintes programas: A.–Programa Igualdade. A.1. Formación sobre a Igualdade de Oportunidades e a perspectiva de xénero a profesionais ou grupos sociais. A.2. Actividades que fomenten a corresponsabilidade familiar e o cambio de conductas en materia de conciliación, responsabilidade doméstica e de coidado. A.3. Accións relacionadas coa saúde das mulleres e o seu benestar: Obradoiros, charlas, cursos ou conferencias sobre hábitos de vida saudable, detección precoz de enfermidades, trastornos da alimentación, relacións afectivo-sexuais, autoestima e imaxe corporal, etc, sempre cun claro enfoque e perspectiva de xénero. A.4. Formación en linguaxe non sexista. A.5. Campañas a prol do xoguete non sexista, actividades de sensibilización entre as nais e os pais sobre os efectos dos xoguetes sexistas nos nenos e nas nenas. A.6. Accións de apoio ao aleitamento materno. A.7. Realización de obradoiros para pais e nais en materia de igualdade, coeducación e prevención da violencia. A.8. Investigacións sobre o papel das mulleres arteixanas na política, ensino ou calquera outro ámbito de traballo. A.9. Actividades de información e sensibilización acerca dos roles e estereotipos de xénero, e a súa repercusión na vida de mulleres e homes no espazo público e privado. A.10. Conferencias ou talleres sobre educación en igualdade, dereitos, servizos e recursos para as mulleres visibilización do papel das mulleres na historia, na arte, literatura, política, ciencia, deporte, etc. A.11. Que promovan a participación dos homes de todas as idades na consecución da igualdade real. A.12. Calquera outra acción dirixida á consecución dos obxectivos contemplados no Plan de Igualdade Municipal en vigor. B.–Programa de loita contra a violencia de xénero. Serán obxecto de subvención as actividades: B.1. Información, sensibilización e prevención da violencia contra as mulleres: actos de sensibilización no ámbito comunitario en contra da violencia de xénero, accións, actos ou actividades que conmemoren o día Internacional para a eliminación da violencia de xénero, etc. B.2. Talleres de formación en violencia de xénero dirixidos a poboación adulta ou infantil. B.3. Realización de obradoiros para pais e nais sobre prevención da violencia de xénero, comunicación ou resolución de conflictos. B.4. Calquera outra acción dirixida á consecución dos obxectivos contemplados no Plan de Igualdade Municipal en vigor relacionada coa violencia de xénero. Todas as accións ou actividades poderán dirixirse a poboación infantil, xuvenil ou adulta e a participación poderá ser mixta. Respecto aos talleres para grupos, deberán contar cun mínimo de 10 persoas participantes, unha duración mínima de 4 horas e máxima de 20 e estar dirixidos por monitorado especializado. Con carácter xeral as entidades poderán solicitar unha única subvención para cada un dos programas convocados (igualdade e violencia) e estebelecerán a prioridade entre as dúas. Excepcionalmente, e so na circunstancia de que o orzamento que a Concellaría destina a esta finalidade supere o importe das solicitudes presentadas, poderase outorgar subvención para actividades dos dous programas anteditos. Quedan excluídas da presente convocatoria e, non serán obxecto de subvención as seguintes actividades: a) As actividades para as que se solicitou subvención noutras áreas ou departamentos do concello. b) Aquelas que teñan unha vía máis específica de subvención noutras áreas ou departamentos do concello. c) As actividades ou talleres tales como manualidades, pintura, téxtiles ou aqueles idénticos ou de carácter semellante aos desenvolvidos por outras concellarías municipais. d) Talleres dirixidos a mulleres ou homes que formen en traballos domésticos tradicionalmente asignados a ese sexo e) As viaxes culturais, excursións ou festas gastronómicas f) As actividades de carácter confesional e as festas g) Aquelas que non reúnan as condicións mínimas de interese xeral ou que a materia non se axusta aos obxectivos e programas desta convocatoria. h) Os proxectos destinados en exclusiva ás persoas socias da entidade solicitante. Artigo 2.–Partida e crédito orzamentario. A contía total que se destina a esta finalidade é de 3000,00€, con cargo á partida 236.48900 do orzamento da Concellaría de Muller correspondente ao ano 2013. Artigo 3.–Entidades beneficiarias.1.º) Entidades legalmente constituídas e inscritas no Rexistro Municipal de asociacións no momento da solicitude, que desenvolvan actividades de interese para o concello dentro do seu termo municipal ou en beneficio del.2.º) Persoas físicas que realicen actividades de interese municipal e que cumpran os requisitos sinalados no artigo 5 a excepción do apartado a). 3.º) Centros educativos ou consellos escolares dos centros educativos do municipio. Artigo 4.–Información ás persoas interesadas. O Centro de información ás mulleres do concello, (Avenida do balneario n.º 10-baixo, Arteixo. Tel.: 981 601415) ofrecerá información ás persoas interesadas presencialmente, por teléfono ou no enderezo electrónico muller@arteixo. org. Artigo 5.–Requisitos. As entidades beneficiarias deberán cumprir os requisitos establecidos no artigo 13 da Lei xeral de subvencións, e en particular os seguintes: a) Estar inscritas no Rexistro Municipal de asociacións no momento da solicitude. b) Carecer de fins de lucro. c) Desenvolver as súas actividades no ámbito territorial do concello de Arteixo ou sobre temas de interese para o concello. d) Non ter pendente de xustificación ningunha subvención ou axuda perante o Concello de Arteixo para o mesmo obxecto para o que se solicita a nova subvención. e) Estar ao día nas súas obrigas tributarias e coa Seguridade Social. f) Non estar incursa en ningún dos supostos de incapacidade ou incompatibilidade para a percepción de axudas ou subvencións públicas. O importe máximo que se pode solicitar é o do 80 por cento do presuposto estimado de gastos. Non se subvencionan actividades, talleres, obradoiros ou cursos cun custo superior aos 50,00€ por hora, sumando todos os conceptos. A efectos desta subvención municipal defínese o coeficiente de financiamento como o cociente entre o importe da subvención solicitada e o importe do presuposto estimativo de gastos. Artigo 6.–Solicitudes. As solicitudes formularanse no modelo normalizado que se facilitará no Rexistro Xeral, no Centro de Información ás Mulleres (CIM) e na páxina web do Concello de Arteixo, aportando os datos e a documentación sinalada a continuación: Memoria detalladas das actividade ou talleres que se han realizar, segundo o modelo do anexo II: 1. Denominación da actividade 2. Lugar e data ou datas de realización. Número de horas de duración no caso de talleres ou actividades.3. Descrición da acción, actividade ou taller para o que se pide subvención.4. Número estimado de persoas destinatarias.5. Obxectivos que se perseguen 6. Orzamento de ingresos e de cada un dos gastos que se van realizar 7. Importe da subvención solicitada, que non poderá superar o 80% do presuposto de gastos.8. Declaración asinada pola persoa representante, doutras subvencións solicitadas para a mesma actividade ou programa. (no modelo oficial) 9. Certificación orixinal do acordo de solicitude e do nomeamento de representante para as súas relacións co Concello (no modelo oficial), xunto coa fotocopia do seu DNI.10. Declaración da persoa representante de non estar incurso en causa de incompatibilidade ou incapacidade do artigo 13 da Lei 38/2003, Xeral de Subvencións, e de aceptación das bases da convocatoria (no modelo oficial). 11. Certificación do número de socios activos. No seu caso, certificación do número de alumnos/as matriculados.12. Orzamento da entidade, asinado pola persoa que a representa.13. Compromiso da entidade de facer constar a colaboración do Concello de Arteixo e a concellería correspondente en toda información que realice do desenvolvemento das actividades ou investimentos.14. No caso de existir cambios respecto ó ano anterior que afecten á xunta directiva ou consello escolar, domicilio social, conta bancaria ou aos estatutos, tamén deberán actualizarse coa solicitude. As entidades de nova creación deberán presentar, ademais: – Fotocopia da acta de constitución cos cargos da actual xunta directiva. No caso de persoas físicas substituirase por un prego coas sinaturas, nome completo e DNI de cada unha delas. – Fotocopia do CIF da entidade. No caso de que o solicitante presente o CIF dunha entidade de ámbito superior, deberá acreditar que conta con autorización da entidade titular do CIF para a súa utilización. – Certificación da conta bancaria segundo modelo oficial. – Certificación da inscrición no Rexistro de Asociacións de Galicia. – Estatutos da entidade rexistrados polo organismo competente. As persoas físicas, ademais: – Certificado de empadroamento no Concello de Arteixo. A documentación que se entregue fotocopiada deberá estar compulsada. Calquera defecto, erro ou ausencia na presentación da documentación terá que ser subsanado no prazo de dez días desde a recepción do seu requirimento. Artigo 7.–Lugar e prazo de presentación. As solicitudes deberán presentarse no Rexistro Xeral do Concello e na forma estabelecida no art.38.4. da Lei 30/1992 de réxime xurídico das administracións públicas e do procedemento administrativo común, no prazo de un mes contado a partir do día seguinte da publicación da convocatoria correspondente no Boletín Oficial da Provincia. Artigo 8.–Gastos subvencionables polo Concello. De xeito xeral considéranse gastos subvencionables, para os efectos previstos nestas bases, aqueles que de xeito indubidable respondan á natureza da actividade subvencionada e se realicen no prazo establecido. En ningún caso o custo de adquisición dos gastos subvencionables poderá ser superior ao valor de mercado. Os gastos subvencionables deberán cumprir os seguintes requisitos: – Ser un gasto directo da acción. – Adecuado aos obxectivos. – Que exista constancia documental sobre a súa realización de forma verificable. – Que se acredite mediante facturas ou documentos de valor probatorio equivalente con validez no tráfico xurídico mercantil ou con eficacia administrativa (ex.: nóminas, boletíns de cotización á Seguridade Social). – Que se realice e que sexa efectivamente pagado pola entidade beneficiaria entre o 1 de xaneiro de 2013 e a data establecida para a xustificación da subvención. Considérase que o gasto está efectivamente pagado cando se xustifique mediante extractos ou certificados bancarios debidamente identificados, selados se asinados. A estes efectos só se poderán subvencionar os seguintes gastos: 8.1) Retribucións ao monitorado, que se acreditará mediante facturas ou nóminas, xunto co xustificante do ingreso bancario. So se admitirá o “recibín” cando reflicta a correspondente retención do IRPF, e a repercusión do IVE. En calquera caso deberán acompañarse do xustificante de ingreso do IRPF na Axencia Tributaria. Para o pago das retribucións teranse en conta os prezos de mercado actuais. Non se subvencionan custos correspondentes a tarefas de coordinación, dirección ou supervisión da actividade.8.2) Material funxible (non inventariable) destinado á realización da actividade subvencionada, coas facturas correspondentes.8.3) Gastos de mantemento que sexa xerado polo desenvolvemento da actividade ou taller sempre que sexa desenvolvido no local propio da asociación de ser o caso. (aluguer, luz, gas, auga, teléfono, consumibles de oficina). Estes gastos non poderán superar o 10% do presuposto a xustificar.8.4) Mutualidades e seguros de responsabilidade civil, cos pertinentes certificados e facturas.8.5) Gastos de transporte (mediante factura). 8.6) Gastos de imprenta ou copia destinados a difusión da actividade (carteis, dípticos.). O importe das subvenciones en ningún caso poderá ser de tal contía que, illadamente ou en concorrencia con outras subvenciones, axudas, ingresos ou recursos, supere o custo da actividade subvencionada. Artigo 9.–Tramitación. A Concellaría de Muller, revisará os expedientes de solicitude e verificará que conteñen a documentación esixida. Se a documentación está incompleta ou defectuosa, requirirase á solicitante para que no prazo de dez días hábiles a partir da data de notificación, achegue a documentación necesaria ou corrixa os erros observados, facéndolle ver que, no caso de incumprimento, a súa solicitude arquivarase sen máis trámite.1.1. Criterios de valoración. A concesión das subvencións corresponde, previo informe técnico, á Alcaldía-Presidencia ou Xunta de Goberno local por delegación. A concesión e, no seu caso, e a contía das subvencións graduarase consonte aos seguintes criterios ata esgotar o orzamento previsto: 9.2. Comisión de avaliación. O exame das solicitudes realizarase por unha Comisión de Avaliación, composta por: Presidenta: a concelleira da área. Vocais: a directora do CIM, que actúa como secretaria. Unha das técnicas do CIM, nomeada pola concelleira. Se por calquera causa algunha das persoas que compoñen a comisión non puidera asistir ás sesións, será substituída por quen designe o órgano competente para o outorgamento da axuda. Avaliadas as solicitudes seguindo os criterios establecidos no artigo 9.1, a comisión de valoración elevará unha proposta de concesión ao órgano competente para resolver. Nesta proposta figurarán as solicitudes propostas para obter a axuda e o importe para cada unha delas. Artigo 10.–Notificación e publicidade da resolución. A resolución da concesión deberase notificar expresamente a todas as entidades solicitantes de forma fidedigna no prazo máximo de 2 meses contados a partir da data de resolución do programa e será exposta ao público nos taboleiros de anuncios do Concello. Contra a desestimación expresa ou presunta das solicitudes presentadas poderán formularse os recursos que procedan.10.1. Reformulación das solicitudes. De acordo co estabelecido no art.27 da Lei xeral de subvencións e no 61 do seu regulamento, a reformulación das solicitudes realizarase de forma automática, de xeito que, se o importe da subvención concedida é inferior ao solicitado pola entidade, o presuposto subvencionado que deberá ser xustificado posteriormente, determinarase dividindo a contía da subvención concedida polo coeficiente de financiamento.10.2. Modificación dos conceptos. Os cambios deberán comunicarse previamente á súa xustificación para seren admitidos. Se os cambios provocan un presuposto superior ou igual ó presuposto inicial, manterase o coeficiente de financiamento, o importe da subvención e o presuposto subvencionado; se o presuposto é inferior ó inicial, deberá determinarse un novo coeficiente de financiamento, novo importe e novo presuposto subvencionado, que serán inferiores ao inicialmente estabelecido. Artigo 11.–Obrigas das entidades beneficiarias. Unha vez aceptada a subvención, están obrigados a: a) Cumprir o obxectivo, executar o proxecto, realizar a/as actividades obxecto da subvención. b) Someterse ás actuación de comprobación e control dos órganos competentes e facilitar a información. c) Presentar contas xustificativas, destinar as axudas aos fins para os que se concederon e acreditar perante o Concello o cumprimento da finalidade proposta. No caso de actividades esta acreditación realizarase, ademais de coa xustificación documental pertinente, coa presentación ineludible antes da realización da actividade de 2 carteis anunciadores ou outra información escrita realizada para a súa difusión nos departamentos correspondentes. d) No caso de que a actividade que se vai desenvolver consista na celebración de cursos, charlas ou conferencias, o monitorado que pertenza á xunta da propia Asociación non poderá percibir cantidade ningunha con cargo á subvención que se outorga. Non se subvencionan custos correspondentes a tarefas de coordinación da actividade. e) Facer constar na totalidade da publicidade e/ou actividade informativa que se realice por calquera medio (impreso ou non) que conta con subvención da Concellaría de Muller do Concello de Arteixo, tendo que figurar en toda impresión ou soporte audiovisual o escudo oficial que será facilitado polos departamentos correspondentes. f) Comunicar ao Concello a obtención doutras subvencións ou axudas para a mesma finalidade que procedan doutras administracións e/ou entes públicos ou privados. g) Colaborar cos departamentos municipais nos actos para os que sexan requiridos. h) Utilizar unha linguaxe e imaxes non sexistas nin estereotipadas en todo o material ou soporte audiovisual que se empregue na organización, difusión e execución das actividades subvencionadas. i) Responder da falta de veracidade dos datos expostos na solicitude e xustificación. j) Aboar as taxas, dereitos de autor/a e todos os demais gastos que se deriven da realización das actividades subvencionadas. Artigo 12.–Xustificación e pagamento.1.1. Prazo de xustificación. A xustificación da subvención farase no prazo máximo de 2 meses desde a celebración da actividade, e en todo caso antes do 30 de novembro do ano en curso. Antes de finalizar o prazo, poderá ampliarse por solicitude da entidade interesada ou por proposta razoada da unidade xestora. No caso de que a interesada solicite unha prórroga, téñense que razoar os motivos e realizarse por escrito antes da data sinalada. Se non se presenta a xustificación dentro de prazo (inicial ou prorrogado), por resolución da Presidencia iniciarase expediente de anulación do correspondente compromiso. A resolución final notificaráselle á entidade e á Intervención Municipal para o seu reflexo contable. En calquera caso, o 31 de decembro de cada ano, anularanse automaticamente todas as axudas pendentes de xustificación ou sen concesión de prórroga. Este Concello reserva para si o dereito de comprobar, polos medios que estime oportunos, que a xustificación é correcta, quedando a entidade beneficiaria obrigada a facilitar canta información sexa requirida polo servizo xestor para a Intervención Municipal.1.2. Consideracións xerais. Os gastos que se poden xustificar serán os efectivamente pagados pola entidade beneficiaria entre o 1 de xaneiro de 2013 e a data establecida para a xustificación da subvención. Considérase que o gasto está efectivamente pagado cando se xustifique mediante extractos ou certificados bancarios debidamente identificados, selados se asinados.1.2.1. As subvencións aboaranse despois da xustificación dos gastos. Será posible anticipar ata un 50% da cantidade concedida nos casos nos que, previa solicitude razoada da entidade, así se acorde pola Xunta de Goberno, aboándose o 50% restante no momento da xustificación. Para os efectos de xustificación das subvencións aplicarase o coeficiente de financiamento. A cantidade que hai que xustificar será igual ao cociente entre o importe da subvención concedida e o coeficiente de financiamento. No caso de ter outras subvencións para o mesmo obxecto que, en concorrencia coa subvención do Concello teñan un importe superior á cantidade resultante do cálculo anterior, o presuposto subvencionado será a suma das subvencións. Se as actividades foron financiadas, ademais de coa subvención, con fondos propios ou outras subvencións ou recursos, deberá acreditarse na xustificación o importe a procedencia e a aplicación de tales fondos ás actividades subvencionadas. O gasto xustificado documentalmente deberá acadar, polo menos, o importe do presuposto subvencionado.1.2.2. Toda alteración das condicións tidas en conta para a concesión da subvención, en todo caso a obtención concorrente de subvención doutras administracións públicas ou entidades privadas, poderá dar lugar a modificación da resolución da concesión.1.2.3. importe das subvencións concedidas en ningún caso poderá ser de tal contía que en concorrencia con subvencións ou axudas doutras Administracións públicas ou entidades privadas supere o custo da actividade que desempeñe o beneficiario.12.3. Documentación xustificativa. A conta xustificativa presentarase no Rexistro Xeral do Concello con destino á Concellaría de Muller, e deberá respectar o contido mínimo que marca o artigo 75 do RD 887/2006, Regulamento de Subvencións, polo que deberá incluír: • Memoria de actuacións xustificativa. Segundo modelo normalizado. • Memoria económica, que conterá: – Relación de gastos coa identificación da factura, importe e provedor – Relación de ingresos detallados cos que se financiou a actividade – Carta de pago en caso de reintegro de sobrantes, no seu caso. • Certificación do secretario/a da entidade, co visto e prace do/a presidente, na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no artigo 14.1 da Lei 38/2003 de 17 de novembro xeral de subvencións. • Declaración asinada pola persoa representante da entidade de todas as axudas percibidas ou solicitadas para a actividade subvencionada. • Achegaranse orixinais ou copias cotexadas das facturas, recibos, nóminas e demais documentos de valor probatorio, polos conceptos incluídos no orzamento inicial e polo importe mínimo sinalado na notificación da subvención. Estes documentos, ademais, están suxeitos ás seguintes normas: a) Coa finalidade de dar cumprimento ó disposto no art.30.3 da Lei 38/2003, xeral de subvencións, no caso de presentar fotocopias compulsada, antes de facer a fotocopia o concello deberá estender no orixinal da factura unha dilixencia na que se faga constar que foi utilizada como xustificante de gasto para a obtención dunha subvención do Concello de Arteixo, con indicación da porcentaxe imputada a esta subvención. b) As facturas conterán como mínimo o número de factura e indicación expresa de que se trata dunha factura, lugar e data de emisión, denominación social, NIF e domicilio de quen expide a factura e do destinatario, desglose do IVE, con indicación do tipo aplicable e total. Figurará tamén a descrición completa e desagregada do concepto ou conceptos polos que se factura. O pagamento das facturas, ou documentos equivalentes, acreditarase mediante xustificantes bancarios (xustificante de transferencia bancaria, xustificante bancario de ingreso de efectivo, certificación bancaria, etc.) nos que consten o número de factura obxecto de pagamento, a identificación da persoa pagadora e da destinataria do pagamento, que deberá coincidir coa persoa, empresa ou entidade que emite a factura. c) Non se admitirán facturas de bebidas alcohólicas, tabaco ou calquera outro producto considerado lesivo para a saúde. d) O importe que se xustifique en concepto de gastos de mantemento (aluguer, luz, gas, auga, teléfono, consumibles de oficina, etc.) non poderá superar o 10% do presuposto total a xustificar. e) Os gastos de persoal acreditaranse, con carácter xeral, mediante facturas ou nóminas. Só se admitirá “recibín” cando reflictan a correspondente retención do IRPF e a repercusión do IVE. En calquera caso, deberán acompañarse do xustificante de ingreso do IRPF na Axencia Tributaria. f) A substitución de facturas por outro documento unicamente será válido nos supostos mencionados no artigo 4 do RD 1496/2003, Regulamento de Facturación. g) Certificación acreditativa de estar ao corrente das obrigas fiscais ca facenda estatal e autonómica e certificación acreditativa de estar ao corrente das obrigas ca Seguridade Social. Estas certificacións poderanse substituír por declaración responsable da persoa beneficiaria da subvención no caso de que a subvención concedida non supere o importe de 3.000,00 €. A comprobación de estar ao corrente das obrigas fiscais municipais realizaraa o Concello de Arteixo de oficio.12.4. Tramitación da xustificación. Á vista da documentación xustificativa presentada, logo dos informes do departamento de Muller e do Servizo de Intervención, o órgano competente valorará o cumprimento das actividades ou investimentos subvencionados e, se a documentación é correcta, procederase ó pagamento da subvención. No caso de que a documentación xustificativa fora incorrecta ou insuficiente, darase un prazo de dez días para a súa corrección. De non cumprirse este requisito dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente, aplicando o coeficiente de financiamento. Pasado dito prazo arquivarase a solicitude e non terán dereito á reclamación. Para a valoración do cumprimento da finalidade básica da subvención e pago dela, terase en conta o seguinte: a) No caso de que se xustifique gasto polo 100% do presuposto subvencionado, aboarase a totalidade da subvención. b) No caso de que se xustifique gasto inferior ó 100% e, ao menos do 50% do presuposto subvencionado, aboarase a parte proporcional da subvención. c) No caso de que se xustifique gasto inferior ó 50% do presuposto subvencionado, non se considerará cumprida a finalidade básica da subvención, consonte co que non se aboará ningunha cantidade. O aboamento da subvención materializarase mediante ingreso na conta sinalada pola entidade. Artigo 13.–Infraccións e sancións. Vencido o prazo de xustificación sinalado na base 12.1. ou, no seu caso, a prórroga, sen que a entidade presentara a documentación xustificativa, o departamento de Muller requirirá para que a presente no prazo improrrogable de quince días. A falta de presentación da documentación neste prazo suporá a perda da subvención e demais responsabilidades previstas na Lei Xeral de Subvencións. As entidades e persoas beneficiarias das subvencións quedarán sometidos ás responsabilidades e réxime sancionador estabelecido na Lei 38/2003, de 17 de novembro, Xeral de Subvencións e demais normas concordantes. Toda alteración das condicións tidas en conta para a concesión da subvención poderá dar lugar a súa retirada, modificación ou reintegro do importe da mesma, cos xuros de demora correspondentes desde o momento do pago da subvención. Arteixo, 30 de abril de 2013. O ALCALDE-PRESIDENTE Por delegación Decreto 989/2011 Asdo.: D.ª Josefa Zas Suárez Concelleira de Muller, Maiores e Participación Cidadá